EXIM BANK ทุ่ม 2.2 พันลบ. ปล่อยสินเชื่ออุ้ม 4 สายการบิน ถึงสิ้นปีนี้
EXIM BANK ทุ่ม 2.2 พันลบ. ปล่อยสินเชื่ออุ้ม 4 สายการบิน พยุงการจ้างงาน-หล่อเลี้ยงธุรกิจ สู้วิกฤตโควิด ถึงสิ้นปีนี้
EXIM BANK ทุ่ม 2.2 พันลบ. ปล่อยสินเชื่ออุ้ม 4 สายการบิน พยุงการจ้างาน-หล่อเลี้ยงธุรกิจ ถึงสิ้นปีนี้
4 ส.ค. 2564

นายรักษ์ วรกิจโภคาทร กรรมการผู้จัดการ ธนาคารเพื่อการส่งออกและนำเข้าแห่งประเทศไทย (EXIM BANK) เปิดเผยว่า ขณะนี้ธนาคารได้เร่งปล่อยสินเชื่อเพื่อช่วยเหลืออุตสาหกรรมสายการบินอย่างต่อเนื่อง
โดยล่าสุดมี 4 สายการบิน จากทั้งหมด 8 สายการบินที่ได้รับความช่วยเหลือไปแล้ว คิดเป็นวงเงินสินเชื่อรวม 2,200 ล้านบาท โดยมีทั้งการปล่อยสินเชื่อเพื่อพยุงการจ้างาน สินเชื่อเพื่อหล่อเลี้ยงธุรกิจ ซึ่งเบื้องต้นประเมินว่าสินเชื่อดังกล่าว น่าจะเพียงพอให้ทั้ง 4 สายการบิน สามารถประคองธุรกิจให้อยู่รอดได้ถึงเดือน ธ.ค.64
อย่างไรก็ดี EXIM BANK ยังอยู่ระหว่างการหารือกับอีก 2 สายการบิน เพื่อให้ความช่วยเหลือต่อไป โดยแนวทางในการให้สินเชื่อของธนาคาร คือ จะเน้นการพิจารณาให้ความช่วยเหลือจากแผนธุรกิจในอนาคตของสายการบิน ตลอดจนโครงสร้างหลักประกันต่าง ๆ ซึ่งธนาคารฯ พยายามช่วยเหลือธุรกิจดังกล่าว เพราะเกี่ยวเนื่องกับอุตสาหกรรมการท่องเที่ยว ซึ่งเป็นอุตสาหกรรมสำคัญต่อการนำรายได้เข้าประเทศ
“การช่วยเหลือของเราไม่ได้ดูจากสมุดพกเดิม เราจะดูแผนงานในอนาคต โครงสร้างหลักประกัน…เราช่วยไปแล้ว 4 สายการบิน และยังอยู่ระหว่างหารืออีก 2 สายการบิน คิดเป็น 6 ใน 8 สายการบิน ซึ่งรวมแล้วมีสัดส่วน 80% ที่เข้าสู่การดูแลรักษาของเรา” นายรักษ์ กล่าว